ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3009/96 υποβολή: Carlos Robles Piquer (PPE) προς την Επιτροπή (11 Νοεμβρίου 1996)

Θέμα: Οι ασθένειες των βατράχων

Μία είδηση, προερχόμενη από τις ΗΠΑ, («Washington Post Service» που δημοσιεύθηκε στην «International Herald Tribune», 2 Οκτωβρίου 1996) αναφέρει διάφορες δυσπλασίες που έχουν εμφανισθεί στους βατράχους σε πολλές πολιτείες των ΗΠΑ.

Ορισμένα πανεπιστήμια και άλλα ερευνητικά κέντρα εξετάζουν ήδη αυτό το πρόβλημα, το οποίο χρήζει ιδιαίτερης σημασίας, δεδομένου ότι οι βάτραχοι είναι ένα «sentinel species» (είδος - φρουράς), του οποίου οι λειτουργίες του μεταβολισμού είναι αρκετά όμοιες με εκείνες του ανθρώπου.

Διαθέτει η Επιτροπή κάποια στοιχεία για την εμφάνιση παρομοίων φαινομένων σε κάποιο από τα κράτη μέλη της Ευρωπαϊκής Ένωσης; Λειτουργεί κάποια επιστημονική επιτροπή, έτοιμη να αντιδράσει σε αυτό το φαινόμενο που θα μπορούσε να οφείλεται σε μια υποβάθμιση του περιβάλλοντος λόγω των χημικών ρυπαντικών ουσιών;

Απάντηση της κας Bjerregaard εξ ονόματος της Επιτροπής (9 Δεκεμβρίου 1996)

Οι δυσπλασίες των αμφιβίων είναι γνωστές από καιρό. Η ικανότητα των εν λόγω οργανισμών να αναγεννούν δάκτυλα ή ακόμη και ακρωτηριασθέντα μέλη, προέρχεται από το σύστημα κυτταρικής νεοπλασίας που διαθέτουν, και το οποίο παραμένει ενεργό καθ' όλη τη ζωή τους και δεν περιορίζεται, όπως συμβαίνει γενικότερα, στην εμβρυακή και περιγεννητική περίοδο.

Η παρουσία δυσπλασιών σε κάποια πληθυσμιακή ομάδα δύναται να οφείλεται σε σειρά αιτίων. Γνωστότερο μεταξύ αυτών είναι η αύξηση της θερμοκρασίας κατά την εμβρυακή περίοδο. Άλλες πιθανές αιτίες, αν και λιγότερο γνωστές, είναι οι ακτινοβολίες και οι κάθε είδους μολύνσεις. Είναι δύσκολο να διατυπωθεί γνώμη σχετικά με τα πιθανά αίτια χωρίς να είναι γνωστό το κατά πόσον οι εν λόγω αλλοιώσεις παρατηρούνται σε είδη που κατοικούν την ίδια ζώνη και σε ορισμένες περιοχές. Κατά τον ίδιο τρόπο, δεν θα ήταν φρόνιμη η παρέκταση δεδομένων τέτοιου τύπου σε άλλες χώρες.

Ουδεμία των εν λόγω αλλοιώσεων παρατηρήθηκε προσφάτως στην Ευρώπη. Μολονότι δεν υφίσταται καμμία ειδική ομάδα για ζητήματα τέτοιου είδους στην Κοινότητα, υπάρχει ομάδα ειδικών για τη διατήρηση των αμφιβίων στο πλαίσιο της σύμβασης της Βέρνης (Συμβούλιο της Ευρώπης), που ασχολείται με τη μελέτη και τη διατήρηση της εν λόγω τάξεως σπονδυλωτών. Σε περίπτωση που εμφανιζόταν τέτοιο κρούσμα σε κάποιο από τα κράτη μέλη-μέρη στη σύμβαση αυτή, η εν λόγω ομάδα εμπειρογνωμόνων θα ησχολείτο με το ζήτημα.
ΓΡΑΠΤΗ ΕΡΩΤΗΣΗ E-3207/96 υποβολή: Josι Garcνa-Margallo y Marfil (PPE) προς την Επιτροπή (22 Νοεμβρίου 1996)

Θέμα: Ontinyent: Δυνατότητες επιλογής του προτύπου αστικού προγράμματος

Στις 30 Νοεμβρίου 1995 η Επιτροπή δημοσίευσε πρόσκληση υποβολής προτάσεων για πρότυπα αστικά προγράμματα στα πλαίσια των καινοτόμων ενεργειών του άρθρου 10 του ΕΤΠΑ. 91 των υποβληθέντων προγραμμάτων προέρχονται από την Ισπανία.

Ενα από τα εν λόγω προγράμματα αφορά έργα πολεοδομικής ανάπλασης στο δήμο Ontinyent (Βαλένθια).

Τι δυνατότητες πρόσβασης έχει το πρόγραμμα για την Ontinyent στην κοινοτική χρηματοδότηση την προβλεπόμενη για τα πρότυπα αστικά προγράμματα από το άρθρο 10 του ΕΤΠΑ;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3198/96, E-3199/96, E-3200/96, E-3201/96, E-3203/96, E-3204/96, E-3205/96, E-3206/96, E-3207/96, E-3208/96, E-3209/96, E-3210/96, E-3211/96, E-3212/96, E-3213/96, E-3214/96 και E-3215/96 (20 Δεκεμβρίου 1996)

Μετά από την πρόσκληση υποβολής προτάσεων υποβλήθηκαν στην Επιτροπή 500 φάκελοι, εκ των οποίων οι 97 προέρχονται από την Ισπανία. Ο διαθέσιμος προϋπολογισμός δηλαδή 60 εκατ. ECU θα επιτρέψει στην Επιτροπή να συγχρηματοδοτήσει περίπου 25 προγράμματα για το σύνολο των κρατών μελών.

Όσον αφορά τη διαδικασία επιλογής, η πρόσκληση υποβολής προτάσεων που αναφέρεται ανωτέρω, διευκρινίζει ότι «... μια ομάδα διεθνών ανεξάρτητων εμπειρογνωμόνων επικουρεί τις υπηρεσίες της Επιτροπής, να επιλέξουν τις πλέον καινοτόμες ιδέες, για να ληφθούν υπόψη οι προτάσεις που ανταποκρίνονται καλύτερα στα καθορισμένα κριτήρια. Ο οριστικός αριθμός των προτάσεων προς χρηματοδότηση αποφασίζεται από την Επιτροπή που λαμβάνει υπόψη, για το σκοπό αυτό, τις συνολικές διαθέσιμες πιστώσεις το αντικείμενο των προτάσεων και την κατανομή των κατάλληλων προγραμμάτων στην επικράτεια της Ένωσης».

Η διαδικασία αυτή έχει κινηθεί επί του παρόντος και δεν είναι δυνατόν, αυτή τη στιγμή, να γίνει πρόβλεψη για το αν έχει τη δυνατότητα μια πόλη να ληφθεί υπόψη, ούτε και το ενδεχόμενο ποσό της κοινοτικής χρηματοδότησης που την αφορά. Επίσης για κάθε άλλη πρόβλεψη που αφορά ένα κράτος μέλος ή μια συγκεκριμένη περιοχή, ισχύει το ίδιο.

Όσον αφορά τον αριθμό και την ονομασία των σχεδίων που θα μπορούσαν να αφορούν τους δήμους της αυτόνομης κοινότητας της Valencia, εκτός από αυτά που αναφέρονται ρητώς στις ερωτήσεις, η Επιτροπή δεν μπορεί να μην λάβει υπόψη της την αρχή του απόρρητου χαρακτήρα που επιβάλλεται στο στάδιο αυτό της διαδικασίαςμ και αυτό, λαμβάνοντας υπόψη το γεγονός ότι οι προτάσεις που αφορούν μέτρα που απαιτούν περισσότερες από μία τοπικές αρχές, μπορούν να γίνουν δεκτά εάν μία τέτοια συνεργασία αυξάνει την προστιθέμενη αξία.

Η αναγκαία προθεσμία για την υφισταμένη ανάλυση και την αυστηρή επιλογή των φακέλων, δεδομένου του εξαιρετικά υψηλού αριθμού των προτάσεων που υποβλήθηκαν, δεν αφήνει περιθώριο να γίνει πρόβλεψη για το εάν μια απόφαση της Επιτροπής μπορεί να ληφθεί πριν από το τέλος του έτους.
ΓΡΑΠΤΗ ΕΡΩΤΗΣΗ E-3136/96 υποβολή: Gianni Tamino (V) προς την Επιτροπή (22 Νοεμβρίου 1996)

Θέμα: Πρόταση θέσπισης ενός «φόρου bit»

Ο καθηγητής, Luc Soete, Πρόεδρος της Ομάδας Εμπειρογνωμόνων για την Κοινωνία της Πληροφορίας που συγκρότησε η Επιτροπή, σε συνέντευξή του στην ιταλική εφημερίδα «L' Unita» στις 28.10.1996, επανέλαβε την πρότασή του για έναν «φόρο bit», δηλαδή φόρο στα bit που χρησιμοποιούνται για τις επικοινωνίες μέσω υπολογιστή και ιδιαίτερα το ιντερνέτ.

Είναι η Επιτροπή ενήμερη της πρότασης αυτής;

Προτίθεται να την αποδεχθεί και με ποιό τρόπο;

Δεν θεωρεί ότι θα ήταν σκόπιμο να προωθήσει κάποιο δημόσιο προβληματισμό από κοινού με το Κοινοβούλιο επί του τόσο λεπτού για την ελευθερία και τη δημοκρατία θέματος αυτού;

Απάντηση του κ. Bangemann εξ ονόματος της Επιτροπής (19 Δεκεμβρίου 1996)

Το θέμα του «φόρου στα δυαδικά ψηφία» αναφέρεται στην πρώτη ενδιάμεση έκθεση του Ιανουαρίου 1996 που κατάρτισε η ομάδα εμπειρογνωμόνων υψηλού επιπέδου για τις κοινωνικές πτυχές και τις πτυχές κοινωνικής πρόνοιας της κοινωνίας των πληροφοριών με τίτλο «Η κτίση της ευρωπαϊκής κοινωνίας των πληροφοριών για όλους». Η Επιτροπή έχει επίσης υπόψη της το έγγραφο «το δυαδικό ψηφίο και ο φόρος: μια περίπτωση που θα πρέπει να διερευνηθεί περαιτέρω « που απεστάλει στις 12 Αυγούστου 1996 από τον πρόεδρο της ομάδας για περαιτέρω σχόλια και αντιδράσεις.

Η Επιτροπή επί του παρόντος εξετάζει αναλυτικά το θέμα συνεκτιμώντας τα πλεονεκτήματα και τα μειονεκτήματα που ενδεχομένως θα είχε ένας ανάλογος φόρος.
ΓΡΑΠΤΗ ΕΡΩΤΗΣΗ E-2789/96 υποβολή: Antonio Tajani (UPE) και Riccardo Garosci (UPE) προς την Επιτροπή (21 Οκτωβρίου 1996)

Θέμα: Επιβολή Ευρωπαϊκού Φόρου από την Ιταλική Κυβέρνηση

Η Ιταλική Κυβέρνηση, εφαρμόζοντας μια νέα οικονομική τακτική, αποφάσισε να επιβάλει ένα «φόρο υπέρ της Ευρώπης».

Αυτός ο νέος φόρος, τον οποίο ο Πρωθυπουργός κ. Prodi θεώρησε αναγκαίο για να μπορέσει η Ιταλία να συμπεριληφθεί στην πρώτη φάση της Νομισματικής Ένωσης, δεν έχει προηγούμενο σε καμία άλλη ευρωπαϊκή χώρα.

Ο νέος φόρος θα έχει αρνητική επίπτωση στην εθνική οικονομία και στον χρηματοπιστωτικό τομέα, διότι στηρίζεται εξ ολοκλήρου στην αύξηση της φορολογίας και όχι στην περικοπή των δημοσίων δαπανών, σε αντίθεση με όσα έχουν ήδη κάνει τα άλλα κράτη μέλη προκειμένου να υλοποιήσουν τους στόχους της Συνθήκης του Μάαστριχτ.

Είναι μήπως ο «φόρος υπέρ της Ευρώπης» καθ'οιονδήποτε τρόπο αποτέλεσμα υπόδειξης, πρότασης ή επιταγής της Επιτροπής προς την Ιταλική Κυβέρνηση;

Απάντηση του κ. de Silguy εξ ονόματος της Επιτροπής (7 Νοεμβρίου 1996)

Η Επιτροπή τόνισε πρόσφατα ότι η Ιταλία πρέπει να σημειώσει μεγαλύτερη πρόοδο στο θέμα της δημοσιονομικής σταθεροποίησης. Μολαταύτα, δεν υπέβαλε καμιά ειδική πρόταση ή αίτηση για παρέμβαση. Επομένως, είναι αδύνατον η απόφαση για την καθιέρωση «φόρου υπέρ της Ευρώπης» να έχει προταθεί και ακόμη λιγότερο, επιβληθεί από την Επιτροπή.

Επιπλέον, η Επιτροπή υπενθυμίζει ότι, στο πλαίσιο των γενικών προσανατολισμών οικονομικής πολιτικής, υποστηρίζει ανέκαθεν τη μείωση των δαπανών παρά την αύξηση της φορολογίας, προκειμένου να βελτιωθεί η δημοσιονομική κατάσταση των κρατών μελών.
ΓΡΑΠΤΗ ΕΡΩΤΗΣΗ E-2938/96 υποβολή: Νικήτας Κακλαμάνης (UPE) προς την Επιτροπή (8 Νοεμβρίου 1996)

Θέμα: Τουρκία: Πλυντήριο βρώμικου χρήματος

Σύμφωνα με στοιχεία της Ιντερπόλ, το 75% των ποσοτήτων της ηρωΐνης που ανακαλύπτεται και κατάσχεται από τις αρχές των χωρών της Ε.Ε. έχει περάσει μέσω Τουρκίας από το Αφγανιστάν και Πακιστάν.

Για πρώτη φορά η τουρκική πολιτική ηγεσία προώθησε νομοσχέδιο για την πάταξη της κυκλοφορίας του ξεπλύματος του βρώμικού χρήματος το 1994, χωρίς όμως μέχρι σήμερα να ψηφισθεί από την τουρκική βουλή. Ερωτάται η Επιτροπή:

1. Αν έχει πιέσει την τουρκική πολιτική ηγεσία προκειμένου το νομοσχέδιο φάντασμα να μετατραπεί σε νόμο.

2. Αν η υπάρχουσα κατάσταση διακίνησης ναρκωτικών είναι σύμφωνη με τις αρχές της Ε.Ε. και της συνθήκης του Σέκγεν.

3. Αν είναι γνωστό στους λαούς των χωρών της Ευρωπαϊκής Ένωσης ότι η Επιτροπή από τη μία πλευρά υποτίθεται ότι καταπολεμά τη διάδοση των ναρκωτικών και από την άλλη στηρίζει με όλες τις δυνάμεις της την προώθηση της Τουρκίας στην Ευρωπαϊκή Ένωση.

Απάντηση του κ. Van den Broek εξ ονόματος της Επιτροπής (20 Δεκεμβρίου 1996)

Η εθνική συνέλευση της Τουρκίας υιοθέτησε, στις 14 Νοεμβρίου 1996, νόμο που σκοπεύει να καταπολεμήσει τη νομιμοποίηση εσόδων από παράνομες δραστηριότητες. Ο νόμος αυτός, που υπογράφτηκε από τον Πρόεδρο της Δημοκρατίας στις 18 Νοεμβρίου, θα πρέπει να δημοσιευτεί μέσα στις επόμενες μέρες στην τουρκική εφημερίδα της κυβέρνησης.

Ο νόμος θεσπίζει τη σύσταση οικονομικού συμβουλίου που αποτελείται από εκπροσώπους του δημόσιου και ιδιωτικού τομέα και έχει ευρείες εξουσίες έρευνας. Προβλέπει επίσης ποινές φυλάκισης από 2 έως 5 έτη και πρόστιμα που φθάνουν το διπλάσιο των ποσών που επιβάλλονταν στην περίπτωση αυτή.

Το 1995, η Επιτροπή συμμετείχε στη χρηματοδότηση σχεδίου που έχει ήδη αρχίσει, για την καταπολέμηση των ναρκωτικών, στην Τουρκία, στο πλαίσιο του προγράμματος των Ηνωμένων Εθνών για το διεθνή έλεγχο ναρκωτικών (PNUCID). Το 1996, η Επιτροπή χρηματοδότησε ένα άλλο πρόγραμμα περιφερειακού χαρακτήρα που είχε εκπονηθεί από τον PNUCID σε συνεργασία με τον Οργανισμό οικονομικής συνεργασίας, του οποίου αποτελεί μέλος η Τουρκία όπως, παραδείγματος χάρη, το Πακιστάν και το Αφγανιστάν.
ΓΡΑΠΤΗ ΕΡΩΤΗΣΗ P-3182/96 υποβολή: Daniel Fιret (NI) προς την Επιτροπή (18 Νοεμβρίου 1996)

Θέμα: Καταβολή διοδίων στην Ευρωπαϊκή Ένωση

Είναι ενήμερη η Επιτροπή για την χαοτική κατάσταση που επικρατεί σήμερα όσον αφορά το ύψος των διοδίων που καταβάλλονται στα διάφορα κράτη μέλη της Ευρωπαϊκής Ένωσης, κατάσταση την οποία αντιμετωπίζουν καθημερινά οι ευρωπαίοι πολίτες; Πράγματι. Μπορεί κανεί να διαπιστώσει, δυστυχώς, ότι στα χιλιόμετρα που διανύονται στους αυτοκινητόδρομους της Ευρώπης μερικές φορές δεν επιβάλλεται φόρος, ενώ άλλες φορές επιβάλλεται φόρος το ύψος του οποίου ανάλογα με το κράτος μέλος διαφέρει μέχρι και 100%;

Η αρχή της επικουρικότητας δεν μπορεί να εξηγήσει όλη αυτήν την κατάσταση, ακόμα και όταν τα κράτη μέλη τη χρησιμοποιούν ως εύκολο πρόσχημα για να μην επιδιώκουν τα συμφέροντα της Ένωσης, εις βάρος των πολιτών. Δεν είναι πεπεισμένη η Επιτροπή ότι είναι απαραίτητο, στο πλαίσιο της ολοκλήρωσης της φορολογικής εναρμόνισης, να διασφαλισθεί σε όλους το δικαίωμα κυκλοφορίας στους αυτοκινητόδρομους της Ευρωπαϊκής Ένωσης υπό τους ίδιους φορολογικούς όρους; Μπήπως, για την επίτευξη του σκοπού αυτού, η Επιτροπή προτίθεται να προτείνει τη σταδιακή κατάργηση των διοδίων στους αυτοκινητόδρομους;

Απάντηση του κ. Kinnock εξ ονόματος της Επιτροπής (16 Δεκεμβρίου 1996)

Η Επιτροπή θεωρεί τα διόδια όχι ως μέσο φορολόγησης αλλά ως μέσο ανάκτησης του κόστους της κρατικής υποδομής, σύμφωνα με την αρχή του «ο χρήστης πληρώνει». Βάσει της ισχύουσας νομοθεσίας, το ύψος των διοδίων πρέπει να συναρτάται με το κόστος υποδομής της αντίστοιχης οδού. Επιπλέον, δεδομένου ότι το κόστος υποδομής κυμαίνεται ευρέως από τη μία οδό στην άλλη (λόγω των διαφορετικών τεχνικών και τοπικών συνθηκών), δεν θα εδικαιολογείτο η εναρμόνιση του ύψους των διοδίων.

Η Επιτροπή δεν προτίθεται να προτείνει την κατάργηση των διοδίων. Αντιθέτως, η Επιτροπή θεωρεί ότι τα διόδια αποτελούν, μεταξύ των επί του παρόντος διαθέσιμων μέσων, τον καταλληλότερο και δικαιότερο τρόπο ανάκτησης του κόστους κατασκευής οδών από τους χρήστες τη στιγμή της χρήσεως και όχι από το σύνολο του πληθυσμού.
ΓΡΑΠΤΗ ΕΡΩΤΗΣΗ E-2714/96 υποβολή: Patricia McKenna (V) προς την Επιτροπή (16 Οκτωβρίου 1996)

Θέμα: Σταθμός βιολογικού καθαρισμού στο Galway της Ιρλανδίας

Στις 20 Φεβρουαρίου 1996, ο Επίτροπος Wulf Mathies πληροφόρησε γραπτώς τον ιρλανδό υπουργό περιβάλλοντος, κ. Brendan Howlin, ότι καμιά ενίσχυση, στο πλαίσιο του ταμείου συνοχής, δεν είναι δυνατόν να χορηγηθεί για τον προτεινόμενο σταθμό καθαρισμού λυμάτων του Mutton Island, στο Galway, επειδή η επιλεγείσα τοποθεσία κρίνεται ακατάλληλη από οικολογική άποψη. Παρόλα αυτά, οι ιρλανδικές αρχές ανακοίνωσαν ότι προτίθενται να συνεχίσουν το έργο χρηματοδοτώντας το από το δημόσιο ταμείο της Ιρλανδίας.

Το Mutton Island έχει χαρακτηριστεί ως ειδική ζώνη προστασίας (ΕΖΠ) σύμφωνα με την Οδηγία του Συμβουλίου 79/409/ΕΟΚ ((EE L 103 της 25.04.1979, σελ. 1 )) περί διατηρήσεως των αγρίων πτηνών. Στο άρθρο 6 της Οδηγίας αυτής ορίζεται ότι σε ζώνη ειδικής προστασίας απαγορεύεται η ανάπτυξη οιασδήποτε αντίθετης δραστηριότητας εκτός εάν υπάρχει εναλλακτική λύση.

Στην περίπτωση του Galway, η έκθεση που εκπόνησε ο βρετανικός οργανισμός «Water Research Consultants» (WRC) υποδείκνυε τη θέση του παλαιού νοσοκομείου απομόνωσης στο Lough Atalia ως προτιμότερη από εκείνων του Mutton Island.

Προκειμένου να εξασφαλιστεί ότι οι ανάγκες καθαρισμού των λυμάτων του Galway θα καλυφθούν ικανοποιητικά από έναν σταθμό που θα βρίσκεται στην κατάλληλη από οικολογική άποψη τοποθεσία, και προκειμένου να γίνουν σεβαστές οι οδηγίες της ΕΕ περί προστασίας της φύσεως, τί μέτρα θα λάβει η Επιτροπή για να κάνει τις ιρλανδικές αρχές να αναιρέσουν την απόφασή τους περί συνεχίσεως του έργου στο Mutton Island και να επιλέξουν καταλληλότερη τοποθεσία;

Απάντηση της κ. Wulf-Mathies εξ ονόματος της Επιτροπής (14 Νοεμβρίου 1996)

Στην απόφασή της για την παροχή βοηθείας κατά την πρώτη φάση του εν λόγω σχεδίου, η Επιτροπή εξέφρασε επιφυλάξεις όσον αφορά την προταθείσα τοποθεσία του σταθμού καθαρισμού λυμάτων στο Mutton Island. Η Επιτροπή δεν έχει λάβει μέχρι σήμερα αιτήσεις για εναλλακτικό χώρο εγκατάστασης.

Η Επιτροπή γνωρίζει ότι έχει γίνει προσφυγή σε ιρλανδικό δικαστήριο σχετικά με την τοποθεσία στο Mutton Island. Δεδομένου ότι η υπόθεση αυτή εκκρεμεί η Επιτροπή δεν θα προβεί σε περαιτέρω σχόλια.
ΓΡΑΠΤΗ ΕΡΩΤΗΣΗ E-3210/96 υποβολή: Josι Garcνa-Margallo y Marfil (PPE) προς την Επιτροπή (22 Νοεμβρίου 1996)

Θέμα: Orihuela: Δυνατότητες επιλεξιμότητας του προτύπου αστικού προγράμματος

Στις 30 Νοεμβρίου 1995 η Επιτροπή δημοσίευσε πρόσκληση υποβολής προτάσεων για πρότυπα αστικά προγράμματα στο πλαίσιο των καινοτόμων ενεργειών του άρθρου 10 του Κανονισμού ΕΤΠΑ. 91 των υποβληθέντων προγραμμάτων προέρχονται από την Ισπανία.

Ένα από τα εν λόγω προγράμματα αφορά έργα πολεοδομικής ανάπλασης στο δήμο Orihuela (Βαλένθια).

Ποιές είναι οι δυνατότητες πρόσβασης του προγράμματος της Οrihuela στην κοινοτική χρηματοδότηση που προβλέπεται για τα πρότυπα αστικά προγράμματα από το άρθρο 10 του ΕΤΠΑ;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3198/96, E-3199/96, E-3200/96, E-3201/96, E-3203/96, E-3204/96, E-3205/96, E-3206/96, E-3207/96, E-3208/96, E-3209/96, E-3210/96, E-3211/96, E-3212/96, E-3213/96, E-3214/96 και E-3215/96 (20 Δεκεμβρίου 1996)

Μετά από την πρόσκληση υποβολής προτάσεων υποβλήθηκαν στην Επιτροπή 500 φάκελοι, εκ των οποίων οι 97 προέρχονται από την Ισπανία. Ο διαθέσιμος προϋπολογισμός δηλαδή 60 εκατ. ECU θα επιτρέψει στην Επιτροπή να συγχρηματοδοτήσει περίπου 25 προγράμματα για το σύνολο των κρατών μελών.

Όσον αφορά τη διαδικασία επιλογής, η πρόσκληση υποβολής προτάσεων που αναφέρεται ανωτέρω, διευκρινίζει ότι «... μια ομάδα διεθνών ανεξάρτητων εμπειρογνωμόνων επικουρεί τις υπηρεσίες της Επιτροπής, να επιλέξουν τις πλέον καινοτόμες ιδέες, για να ληφθούν υπόψη οι προτάσεις που ανταποκρίνονται καλύτερα στα καθορισμένα κριτήρια. Ο οριστικός αριθμός των προτάσεων προς χρηματοδότηση αποφασίζεται από την Επιτροπή που λαμβάνει υπόψη, για το σκοπό αυτό, τις συνολικές διαθέσιμες πιστώσεις το αντικείμενο των προτάσεων και την κατανομή των κατάλληλων προγραμμάτων στην επικράτεια της Ένωσης».

Η διαδικασία αυτή έχει κινηθεί επί του παρόντος και δεν είναι δυνατόν, αυτή τη στιγμή, να γίνει πρόβλεψη για το αν έχει τη δυνατότητα μια πόλη να ληφθεί υπόψη, ούτε και το ενδεχόμενο ποσό της κοινοτικής χρηματοδότησης που την αφορά. Επίσης για κάθε άλλη πρόβλεψη που αφορά ένα κράτος μέλος ή μια συγκεκριμένη περιοχή, ισχύει το ίδιο.

Όσον αφορά τον αριθμό και την ονομασία των σχεδίων που θα μπορούσαν να αφορούν τους δήμους της αυτόνομης κοινότητας της Valencia, εκτός από αυτά που αναφέρονται ρητώς στις ερωτήσεις, η Επιτροπή δεν μπορεί να μην λάβει υπόψη της την αρχή του απόρρητου χαρακτήρα που επιβάλλεται στο στάδιο αυτό της διαδικασίαςμ και αυτό, λαμβάνοντας υπόψη το γεγονός ότι οι προτάσεις που αφορούν μέτρα που απαιτούν περισσότερες από μία τοπικές αρχές, μπορούν να γίνουν δεκτά εάν μία τέτοια συνεργασία αυξάνει την προστιθέμενη αξία.

Η αναγκαία προθεσμία για την υφισταμένη ανάλυση και την αυστηρή επιλογή των φακέλων, δεδομένου του εξαιρετικά υψηλού αριθμού των προτάσεων που υποβλήθηκαν, δεν αφήνει περιθώριο να γίνει πρόβλεψη για το εάν μια απόφαση της Επιτροπής μπορεί να ληφθεί πριν από το τέλος του έτους.
ΓΡΑΠΤΗ ΕΡΩΤΗΣΗ E-3215/96 υποβολή: Josι Garcνa-Margallo y Marfil (PPE) προς την Επιτροπή (22 Νοεμβρίου 1996)

Θέμα: Βαλένθια: Ημερομηνία λήψεως απόφασης για τα προγράμματα του άρθρου 10 του ΕΤΠΑ

Στις 30 Νοεμβρίου 1995 η Επιτροπή δημοσίευσε πρόσκληση υποβολής προτάσεων για πρότυπα αστικά προγράμματα στο πλαίσιο των καινοτόμων ενεργειών του άρθρου 10 του Κανονισμού ΕΤΠΑ. 91 των υποβληθέντων προγραμμάτων προέρχονται από την Ισπανία.

Ένα από τα εν λόγω προγράμματα αφορά έργα πολεοδομικής ανάπλασης στο δήμο Βαλένθιας.

Πότε θα αποφασίσει η Επιτροπή σχετικά με την επιλεξιμότητα του προγράμματος της Βαλένθια για κοινοτική χρηματοδότηση σύμφωνα με το άρθρο 10 του ΕΤΠΑ;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3198/96, E-3199/96, E-3200/96, E-3201/96, E-3203/96, E-3204/96, E-3205/96, E-3206/96, E-3207/96, E-3208/96, E-3209/96, E-3210/96, E-3211/96, E-3212/96, E-3213/96, E-3214/96 και E-3215/96 (20 Δεκεμβρίου 1996)

Μετά από την πρόσκληση υποβολής προτάσεων υποβλήθηκαν στην Επιτροπή 500 φάκελοι, εκ των οποίων οι 97 προέρχονται από την Ισπανία. Ο διαθέσιμος προϋπολογισμός δηλαδή 60 εκατ. ECU θα επιτρέψει στην Επιτροπή να συγχρηματοδοτήσει περίπου 25 προγράμματα για το σύνολο των κρατών μελών.

Όσον αφορά τη διαδικασία επιλογής, η πρόσκληση υποβολής προτάσεων που αναφέρεται ανωτέρω, διευκρινίζει ότι «... μια ομάδα διεθνών ανεξάρτητων εμπειρογνωμόνων επικουρεί τις υπηρεσίες της Επιτροπής, να επιλέξουν τις πλέον καινοτόμες ιδέες, για να ληφθούν υπόψη οι προτάσεις που ανταποκρίνονται καλύτερα στα καθορισμένα κριτήρια. Ο οριστικός αριθμός των προτάσεων προς χρηματοδότηση αποφασίζεται από την Επιτροπή που λαμβάνει υπόψη, για το σκοπό αυτό, τις συνολικές διαθέσιμες πιστώσεις το αντικείμενο των προτάσεων και την κατανομή των κατάλληλων προγραμμάτων στην επικράτεια της Ένωσης».

Η διαδικασία αυτή έχει κινηθεί επί του παρόντος και δεν είναι δυνατόν, αυτή τη στιγμή, να γίνει πρόβλεψη για το αν έχει τη δυνατότητα μια πόλη να ληφθεί υπόψη, ούτε και το ενδεχόμενο ποσό της κοινοτικής χρηματοδότησης που την αφορά. Επίσης για κάθε άλλη πρόβλεψη που αφορά ένα κράτος μέλος ή μια συγκεκριμένη περιοχή, ισχύει το ίδιο.

Όσον αφορά τον αριθμό και την ονομασία των σχεδίων που θα μπορούσαν να αφορούν τους δήμους της αυτόνομης κοινότητας της Valencia, εκτός από αυτά που αναφέρονται ρητώς στις ερωτήσεις, η Επιτροπή δεν μπορεί να μην λάβει υπόψη της την αρχή του απόρρητου χαρακτήρα που επιβάλλεται στο στάδιο αυτό της διαδικασίαςμ και αυτό, λαμβάνοντας υπόψη το γεγονός ότι οι προτάσεις που αφορούν μέτρα που απαιτούν περισσότερες από μία τοπικές αρχές, μπορούν να γίνουν δεκτά εάν μία τέτοια συνεργασία αυξάνει την προστιθέμενη αξία.

Η αναγκαία προθεσμία για την υφισταμένη ανάλυση και την αυστηρή επιλογή των φακέλων, δεδομένου του εξαιρετικά υψηλού αριθμού των προτάσεων που υποβλήθηκαν, δεν αφήνει περιθώριο να γίνει πρόβλεψη για το εάν μια απόφαση της Επιτροπής μπορεί να ληφθεί πριν από το τέλος του έτους.
ΓΡΑΠΤΗ ΕΡΩΤΗΣΗ E-3657/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Poitou-Charentes

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Poitou-Charentes και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.